Skietkuil Holiday Farm | LekkeSlaap
Die plaas Skietkuil is langs die N1 geleë, halfpad tussen Johannesburg en Kaapstad. Dis 'n stil, skilderagtige oorslaapplek vir diegene wat op die R63 van Gqeberha (Port Elizabeth) na die Weskus of Namakwaland reis.
Dié vakansieplaas is in die hartjie van die Karoo en bied 'n unieke geleentheid om wonderlike familie-verblyf, warm gasvryheid, rustigheid en uitstekende Karoo-sonsondergange te geniet.
Skietkuil bied bekostigbare tariewe en 'n stil omgewing waar gaste kan ontspan en afskakel ná 'n lang reis.
Skietkuil Holiday Farm bied 8 ruim, gemaklike en smaakvol ingerigte eenhede. Elke eenheid het 'n kombuis wat volledig toegerus is. Lugversorging, DStv, elektriese komberse, tuisgemaakte beskuit en ontbytgraan met melk is in elke kamer beskikbaar.
Gaste kan ontspan met verversings uit die eerlikheidsyskaste of by die kroeg in die onthaalarea. In die plaaskombuis word heerlike plattelands kookkuns, Karoo-lam, bees en wildsvleis met vars plaasgroente volgens jou voorkeur voorberei. Aandete word in die restaurant bedien.
'n Tradisionele braai onder die Karoo-sterre is ook 'n gunsteling en braaipakke is beskikbaar. 'n Engelse ontbyt word op versoek bedien.